
ΘΕΜΑΤΙΚΗ ΕΝΟΤΗΤΑ: ΓΝΩΡΙΜΙΑ ΜΕ ΤΟΝ ΚΟΣΜΟ ΤΗΣ ΕΠΙΣΤΗΜΗΣ ΚΑΙ ΤΗΣ ΤΕΧΝΟΛΟΓΙΑΣ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Προσφώνηση και αποφώνηση.
· Στον πρόλογο αναφορά στο κύριο θέμα.
· Κατάλληλη τεκμηρίωση.
· Κυριαρχία της αναφορικής γλωσσικής λειτουργίας.



Ο/Η μαθητής/-τρια αναμένεται να αντλήσει από το κείμενο ιδέες που αφορούν στο ζητούμενο, για να πλαισιώσει τις προσωπικές του/της απόψεις. Σε κάθε περίπτωση, είναι σημαντικό να τεκμηριώσει την επιλογή του/της.
Στοιχεία από το κείμενο
Οι γονείς/κηδεμόνες πρέπει να:
· θέσουν όρια στον χρόνο χρήσης του διαδικτύου: να φτιάξουν μαζί με το παιδί τους ένα καθημερινό πρόγραμμα με ξεκάθαρους και λογικούς κανόνες. 
· λάβουν υπόψη τους τις απόψεις των ειδικών, ότι τα παιδιά, στις μεγαλύτερες τάξεις του Δημοτικού, επιτρέπεται να κάθονται μπροστά στην οθόνη (υπολογιστής και τηλεόραση μαζί) μέχρι 1,5 ώρα την ημέρα, ενώ οι έφηβοι/έφηβες μέχρι 2 ώρες.
· μάθουν στα παιδιά τους ότι οφείλουν να προστατεύουν την προσωπική τους ζωή και πρώτα πρώτα να θυμούνται πως ό,τι «ανεβαίνει» στο διαδίκτυο δεν διαγράφεται, άρα, πριν «ανεβάσουν» μία φωτογραφία ή οποιοδήποτε προσωπικό στοιχείο, θα πρέπει να το σκέφτονται και δεύτερη φορά.
· φροντίζουν ώστε τα παιδιά τους να έχουν κι άλλα ενδιαφέροντα εκτός σπιτιού, όπως ποδόσφαιρο, ποδηλασία, κολύμπι, και μάλιστα από μικρή ηλικία.

Β3. (Μονάδες 25)
1. Σύμφωνα με το ποίημα, ο υπολογιστής είναι φίλος και βοηθός μας, γιατί:
· «πάει με το δικό μου χέρι», δηλαδή τον καθοδηγούμε εμείς και εκείνος μάς παρουσιάζει «πόσα ξέρει»
· έχει κάποιες πληροφορίες και γνώσεις καταχωρισμένες, τις οποίες μας μαθαίνει, αν το θέλουμε,
· περιμένει κι από μας να τον τροφοδοτήσουμε, γιατί το ανθρώπινο μυαλό είναι τα «καύσιμά του»,
· είναι ένα μηχάνημα φιλικό στον χρήστη, «φίλη μηχανή του κόσμου».
Ως προς το δεύτερο ερώτημα, η εκφώνηση απαιτεί την καταγραφή προσωπικών επιλογών, αρκεί να είναι ολοκληρωμένη η παρουσίαση εκφραστικά και νοηματικά.

ή

2. Ο/Η μαθητής/-τρια, ανάλογα με τον παραστατικό του/της κύκλο, καταθέτει σε φιλική/ανεπίσημη επιστολή τις σκέψεις του/ της ελεύθερα για τον τρόπο που χρησιμοποιούν οι έφηβοι/ έφηβες τον υπολογιστή.

